Source: https://www.mmab.ee/category/uudised/page/4/
Timestamp: 2020-07-10 00:31:25+00:00
Document Index: 2197404

Matched Legal Cases: ['kohus ', 'Kohus ', 'Riigikohus ', 'kohus ', 'kohus ', 'Riigikohus ', 'Riigikohus ']

Uudised Archives - Page 4 of 6 - Maria Mägi Advokaadibüroo
Investorid Swedbanki vastu
Möödunud esmaspäeval kuulutas Harju maakohus välja Rumeenia kinnisvarasse investeerinud Nord Hill Land Portfolio pankroti, kuid tühjade pihkudega jäänud investorid ei ole alla andnud ja koondavad ridu teiste hulgas Swedbanki vastu.
Kohus leidis, et Nord Hill Land Portfolio (NHLP) maksejõuetuse põhjus on raske juhtimisviga, mis seisnes tagatiseta laenu andmises varatule Hollandi tütarfirmale, võlakirjade ostjate eksitamises kinnisvara väärtusega ja võlakirja emissioonitingimuste rikkumises. Maksejõuetus tekkis kohtu hinnangul 2007. aasta lõpus.
Investeeringu tegemisel olid kannatajad valdavalt Swedbanki privaatpanganduse kliendid ja investorid, kes said pangalt soovituse sellesse projekti investeerida. Suur osa Swedbanki klientidest sai võlakirjade omanikuks enese teadmata.
Swedbanki vastu nõudeid koondanud investorite esindaja Mägi-Rohtmetsa sõnul on Rumeenia võlakirja emissiooniga seoses investoreid aastaid eksitatud ja esitatud valeandmeid.
Maria Mägi-Rohtmets võitles investorite huvide eest ka kurikuulsas Bakuu-afääris.
Loe lähemalt: Äripäevast.
oktoober 20, 2015 /by developer
https://www.mmab.ee/wp-content/themes/mmab/images/layout/logo.png 0 0 developer https://www.mmab.ee/wp-content/themes/mmab/images/layout/logo.png developer2015-10-20 20:54:282020-04-20 20:54:59Investorid Swedbanki vastu
Rasmus Vesiloo jäi Riigikohtus lõplikult süüdi Triin Tulevi peksmises
Laialt kajastamist leidnud kriminaalasi lõppes täna, 13.10.2015 Riigikohtu otsusega, millega Rasmus Vesiloo jäi oma endise elukaaslase Triin Tulevi peksmises lõplikult süüdi. Riigikohus analüüsis otsuses põhjalikult Rasmus Vesiloo kaitsja seisukohta, kas kriminaalasjas koostatud ekspertiisiakt vastab seadusest tulenevatele nõuetele ning jõudis järeldusele, et maakohus ning ringkonnakohus on õigesti leidnud, et antud asjas koostatud ekspertiisiakt on lubatud tõend. Riigikohus pidas vajalikuks täiendavalt lisada, et tõendamist leidnud asjaolud näitavad üheselt, et tegemist oli Rasmus Vesiloo teadliku ning tahteliselt täielikult kontrollitud ründega Triin Tulevi vastu. Kannatanul Triin Tulevil fikseeritud ohtrad vigastused pea erinevates piirkondades ja kätel viitavad selgelt sihipärasele ründetegevusele Rasmus Vesiloo poolt, mis ei ole vähimalgi määral ühitatav kaitseteesis esitatud somnambuulse käitumise sümptomitega. Tuvastatud on seegi, et kogu sündmustik sai alguse juba oluliselt varem ning päeva jooksul süüdistatava ja kannatanu vahel arenenud verbaalne konflikt lihtsalt päädis joobeseisundis Rasmus Vesiloo poolt toimepandud füüsilise ründega. Riigikohus tõdes kokkuvõtlikult, et väide somnambulismiseisundis toimepandud teost on sisutühi kaitsetees, mis ei riimu vähimalgi määral kriminaalasjas tuvastamist leidnud tehioludega.
Triin Tulevi kaitsja Maria Mägi-Rohtmets kommenteeris otsust järgnevalt: Lähisuhtevägivald on Eestis jätkuvalt suur probleem, kuid tänane Riigikohtu lahend, mis kinnitas varasema kahe kohtuastme seisukohtasid, et Rasmus Vesiloo on Triin Tulevi peksmises süüdi, on oluline samm edasi lähisuhtevägivalla vastu võitlemisel. Riigikohtu otsuses on selgelt välja toodud, et tegemist oli joobes Rasmus Vesiloo tahtliku ründega oma raseda elukaaslase vastu ning Rasmuse väited somnabulsimist ei leidnud vähimalgi määral tõendamist.
Viide Riigikohtu 13.10.2015.a. otsusele http://www.riigikohus.ee/?id=11&tekst=RK/3-1-1-77-15
oktoober 13, 2015 /by developer
https://www.mmab.ee/wp-content/themes/mmab/images/layout/logo.png 0 0 developer https://www.mmab.ee/wp-content/themes/mmab/images/layout/logo.png developer2015-10-13 20:55:042020-04-20 20:55:33Rasmus Vesiloo jäi Riigikohtus lõplikult süüdi Triin Tulevi peksmises
Vandeadvokaat Maria Mägi-Rohtmets valiti Eesti Kunstiakadeemia kuratooriumi esimeheks
Eesti Kunstiakadeemia uus kuratoorium kogunes esimest korda ja valis esimeheks vandeadvokaat Maria Mägi-Rohtmetsa
30. septembril toimus Eesti Kunstiakadeemia uue kuratooriumi esimene koosolek ja kohtumine rektor akadeemik Mart Kalmuga, kes andis uutele liikmetele ülevaate ülikooli tegevustest ja eesmärkidest.
Kuratooriumi liikmed avaldasid toetust rektorile ja esitasid ettepanekuid Kunstiakadeemia arengu kohta.
Kuratoorium toetab Eesti Kunstiakadeemia esitatavat taotlust EL struktuuritoetusele teadus- ja arendusasutustele ja kõrgkoolidele suunatud institutsionaalse arendusprogrammi ehk ASTRA meetmest. Ühtlasi soovivad kuratooriumi liikmed kaasa rääkida ülikooli 2016-2020 arengukava koostamisel.
Esimesel koosolekul valiti kuratooriumi esimeheks vandeadvokaat Maria Mägi-Rohtmets.
„Eesti Kunstakadeemia on üks Eesti kunsti ja kultuuri alustalasid, mille kaudu täidab riik Eesti Vabariigi Põhiseaduses püstitatud ühte põhieesmärki – säilitada eesti kultuuri läbi aegade. Kui tahame liikuda loova ühiskonna poole, siis kõrgetasemelisel kunstiõppel on siin täita oluline roll. Kuigi kooli tegevus on viimastel aastatel olnud füüsiliselt killustatud, on Eesti Kunstiakadeemia hing ühtne ja sügav.
Eilsel kuratooriumi esimesel istungil olid liikmed üksmeelselt seisukohal, et nad soovivad panustada igati EKA heasse käekäiku ning olla Eesti Kunstiakadeemiale toeks ülikooli arengul,“ kinnitas Mägi-Rohtmets.
Maria Mägi-Rohtmets on sündinud 1961. aastal Kuressaares. Ta on lõpetanud Tartu Ülikooli õigusteaduskonna ning on 1994. aastast Eesti Advokatuuri liige. Ta on Maria Mägi Advokaadibüroo juhtivpartner ning on juurutanud muu hulgas intellektuaalomandi õiguse kõrgetasemelise kaitsmise praktika.
Mägi-Rohtmets on taastanud mitmeid kultuurilooliselt olulisi ehitisi ja teda on Vilsandi päästejaama renoveerimise eest autasustatud tiitliga ‘Saare maakonna Aasta mereline tegu 2012’ . Samuti kuulub ta Eesti Ornitoloogiaühingusse ja Vilsandi külaseltsi.
Eesti Kunstiakadeemia uue kuratooriumi koosseis:
Henri Laupmaa – Presidendi Mõttekoja Eestimaa Looduse Fondi nõukogu liige, Hooandja MTÜ, Fundwise OÜ asutajaliige
Janek Mäggi – Powerhouse OÜ juhataja ja konsultant
Maria Mägi-Rohtmets – Maria Mägi advokaadibüroo juhatuse liige, partner ja vandeadvokaat
oktoober 2, 2015 /by developer
https://www.mmab.ee/wp-content/themes/mmab/images/layout/logo.png 0 0 developer https://www.mmab.ee/wp-content/themes/mmab/images/layout/logo.png developer2015-10-02 20:55:382020-04-20 20:56:07Vandeadvokaat Maria Mägi-Rohtmets valiti Eesti Kunstiakadeemia kuratooriumi esimeheks
Kaitseliidu Küberkaitseüksuse ja Maria Mägi Advokaadibüroo koostöös toimub 29.10.2015.a. konverents „Küberkaitsja või küberkurjategija?“
Konverents on mõeldud eelkõige IKT spetsialistidele ning keskastme juhtidele, kes puutuvad kokku praktilise küberkaitsega ja infoturbe korraldamisega, et aidata osalejatel mõista küberturbe tehniliste töövahendite, mis on samas ka häkkerite tööriistadeks, valdamise ja kasutamise riske ja õiguslikku poolt. Nende arutelude läbi koos targemaks saanutena loodame ühiselt ära hoida teie eksimist kehtivate reeglite vastu.
09:30 – 10:00 Registreerumine avatud, tervituskohv.
10:00 – 10:10 Avasõnavõtt: Andrus Padar, Kaitseliidu Küberkaitseüksuse ülem.
10:10 – 11:30 Kas Eesti e-eluviis on hästi kaitstud? Lühiettekanded ja demod küberkaitseliitlastelt.
11:45 – 13:00 Kübersõda ja küberkodusõda – patrioot või küberterrorist? Vandeadvokaat Eeva Mägi, Maria Mägi Advokaadibüroo, Tallinna Tehnikaülikooli doktorant.
14:00 – 15:30 Küberkaitsja või küberkurjategija – kus jookseb piir lubatu ja keelatu vahel? Advokaat Mare Tannberg, Maria Mägi Advokaadibüroo, Tartu Ülikooli karistusõiguse õppejõud.
15:45 – 17:00 Ümarlaud, moderaatorid Andrus Padar ja Maria Mägi (Maria Mägi Advokaadibüroo juhtivpartner).
Osalemiseks vajalik info
Konverents toimub N 29.10.2015.a Tallinnas, Rahvusraamatukogu suures saalis.
Registreeruda saab kuni R 23. oktoobrini või kuni kohti jätkub.
Konverentsi osalustasu on 25 € osaleja kohta. Osalemissoovist palun anda teada: kristi@mmab.ee
oktoober 1, 2015 /by developer
https://www.mmab.ee/wp-content/themes/mmab/images/layout/logo.png 0 0 developer https://www.mmab.ee/wp-content/themes/mmab/images/layout/logo.png developer2015-10-01 20:56:132020-04-20 20:56:44Konverents „Küberkaitsja või küberkurjategija?“
Maria Mägi valiti Eesti Kunstiakadeemia kuratooriumi liikmeks
Kuratooriumisse hakkavad kuuluma Taavi Aas, Rainer Kattel, Armin Kõomägi, Andrus Kõresaar, Henri Laupmaa, Maire Milder, Janek Mäggi, Maria Mägi, Kaido Ole, Laine Randjärv ja Marek Tamm ning nende volitused kestavad kolm aastat.
august 24, 2015 /by developer
https://www.mmab.ee/wp-content/themes/mmab/images/layout/logo.png 0 0 developer https://www.mmab.ee/wp-content/themes/mmab/images/layout/logo.png developer2015-08-24 20:56:502020-04-20 20:57:17Maria Mägi valiti Eesti Kunstiakadeemia kuratooriumi liikmeks
Rumeenia kinnisvarafondi investeerinud ja raha kaotanud eestlased koondusid Swedbanki vastu, kes müüs fondi võlakirju oma privaatpanganduse klientidele. Investoreid esindab tippadvokaat Maria Mägi- Rohtmets.
juuni 19, 2015 /by developer
https://www.mmab.ee/wp-content/themes/mmab/images/layout/logo.png 0 0 developer https://www.mmab.ee/wp-content/themes/mmab/images/layout/logo.png developer2015-06-19 20:57:232020-04-20 20:57:51Rumeenias raha kaotanud inimesed koonduvad Swedbanki vastu
Advokaat Mare Tannberg: „USA saatkonna poolt palgatud isikud tegelesid ilmselt eraviisilise jälitustegevusega“
Postimees tõi avalikkuse ette dokumendi, millest nähtub, et USA suursaatkond Eestis on aastaid salaja järginud Tallinna tänavatel liikuvaid inimesi, tuues põhjenduseks, et selline tegevus on vajalik turvalisuse tagamiseks. Tavapärane turvalisuse kaalutlustel jälgimine võtab aga hoopis teise ilme, kui jälgitavas tsoonis liikuv inimene peaks salajasele üksusele kahtlane tunduma. Kahtlaseks isikuks võib saada aga üsnagi lihtsalt, näiteks viibides pikemat aega ilma selge põhjuseta saatkonna või jälgitava kinnisvara lähistel. Sellisel juhul alustatakse Postimehe artiklis avaldatu kohaselt konkreetse inimese jälgimist ning tema kohta info kogumist. Viimase puhul võib tegu olla aga eraviisilise jälitustegevusega, mis on Eestis ebaseaduslik. Tähelepanuväärne on ka asjaolu, et kahtlased isikud kantakse SIMAS (Security Incident Management Analysis System) üleilmsesse andmebaasi, mida kasutatakse terroriohu tuvastamiseks.
“Aktuaalne kaamera” vahendas, et ekspertide hinnangul on inimeste juhuslik tänaval jälgimine ja saatkonna ümbrusel silma peal hoidmine kooskõlas Eesti seadustega. Teisalt on aga küsitav üksuse poolt nii-öelda kahtlase isiku kohta andmete varjatud kogumine ja töötlemine.
Maria Mägi Advokaadibüroo advokaat ja TÜ Õigusinstituudi karistusõiguse õppejõud Mare Tannberg kommenteeris lugu „Aktuaalsele kaamerale“ järgmiselt:
“Postimehe artiklist nähtus, et juhul kui mingisugune isik on kahtlasesse nimekirja sattunud, siis teda hakati pildistama, filmima, tema käikude üle n-ö logiraamatut pidama, et ta on korduvalt selles piirkonnas pikaajaliselt viibinud. Sellisel juhul võib tõstatuda küsimus, kas see tegevus on õiguspärane või mitte. Kui see isik jälgib teist isikut andmete kogumise eesmärgil, siis on tegemist eraviisilise jälitustegevusega.”
Vaata ka teemat käsitlevat AK saatelõiku
Loe lähemalt: Postimehe 29.05.2015 artikkel
Delfi kajastust loe siit
juuni 1, 2015 /by developer
https://www.mmab.ee/wp-content/themes/mmab/images/layout/logo.png 0 0 developer https://www.mmab.ee/wp-content/themes/mmab/images/layout/logo.png developer2015-06-01 21:40:452020-04-20 21:41:47Advokaat Mare Tannberg: „USA saatkonna poolt palgatud isikud tegelesid ilmselt eraviisilise jälitustegevusega“
Vandeadvokaat Indrek Kukk: “Isikute keskkonnaalased õigused ilma kohtuliku kaitseta?”
Avaldatud Eesti Advokatuuri blogkeskkonnas.
https://www.mmab.ee/wp-content/themes/mmab/images/layout/logo.png 0 0 developer https://www.mmab.ee/wp-content/themes/mmab/images/layout/logo.png developer2015-06-01 21:39:172020-04-20 21:40:36Vandeadvokaat Indrek Kukk: "Isikute keskkonnaalased õigused ilma kohtuliku kaitseta?"
Vandeadvokaat Eeva Mägi osales Loov Eesti poolt korraldataval Inspiratsioonilõunal ettekandega „How to protect your intellectual property“
Vandeadvokaat Eeva Mägi osales Loov Eesti poolt korraldataval Inspiratsioonilõunal ettekandega „How to protect your intellectual property“, keskendudes peamiselt disainiõigusele. Rohkem infot vaata Loov Eesti kodulehel
märts 31, 2015 /by developer
https://www.mmab.ee/wp-content/themes/mmab/images/layout/logo.png 0 0 developer https://www.mmab.ee/wp-content/themes/mmab/images/layout/logo.png developer2015-03-31 21:41:532020-04-20 21:42:32Vandeadvokaat Eeva Mägi osales Loov Eesti poolt korraldataval Inspiratsioonilõunal ettekandega „How to protect your intellectual property“
Vandeadvokaat Maria Mägi-Rohtmets ja vandeadvokaat Madis Vinni esindasid edukalt klienti mahukas ja keerulises mäetööstust puudutavas kohtuvaidluses
Tsiviilasjas oli vaidlus poolte vahel selles, kas edasimüüja poolt tarnitud mäetööstusseadmed vastavad kliendi poolt pakkumiskutses nõutud ja seadme edasimüüja poolt lubatud tingimustele.
Seadmete tingimustele vastavuse hindamiseks telliti mitmeid tehnilisi ekspertiise ning viidi läbi mitmeid proovitootmisi. Ekspertiiside ja proovitootmistega selgitati välja seadmete tootmismaht ja saadud toodangu kvaliteedi vastavus Eestis kehtivatele standarditele. Vaidluse lahendamisel andsid kohtumenetluses selgitusi mitmed mäetööstuse valdkonna spetsialistid ning mäeinsenerid.
Antud kohtuasjas otsustasid kõik kohtuastmed kliendi kasuks.
märts 23, 2015 /by developer
https://www.mmab.ee/wp-content/themes/mmab/images/layout/logo.png 0 0 developer https://www.mmab.ee/wp-content/themes/mmab/images/layout/logo.png developer2015-03-23 21:42:372020-04-20 21:43:04Vandeadvokaat Maria Mägi-Rohtmets ja vandeadvokaat Madis Vinni esindasid edukalt klienti mahukas ja keerulises mäetööstust puudutavas kohtuvaidluses